Cenote'd - unikaalne allmaasukeldumine ja snorkeldamine Katastroof oli Yucatanile omalaadse "positiivse" mõjuga. Kokkupõrke purustusjõud mõrastas poolsaart katvat lubjakiviplatood sedavõrd, et vihmavesi  enam pinnal ei püsinud. Yucatanil ei ole jõgesid ja järvi, siin on aga maakera pikim allmaajõgede süsteem. Seal, kus koopalagi on sisse langenud, moodustuvad karstilehtrid, mida maiad nimetasid cenote'deks. Maiade jaoks olid cenote'd pühad ohvripaigad ja samuti olulised puhta vee allikatena. Tänapäeval pakuvad cenote'd poolsaare külastajatele suurt huvi ja lõbu põnevate ujumis-, snorkeldamis- ja sukeldumiskohtadena.